Streepsak van die lewe | Neykie's Weblog
Streepsak van die lewe
Julie 7, 2008 at 9:53 vm 7 Kommentaar
Net as mens dink dinge lyk biekie beter dan donner alles kop onderste bo uit die streepsak. En jy begin weer wonder waar heen nou. Hoe los ons hierdie probleem op, waar begin jy verduidelik dat om 'n toekoms te bou op die verlede sal net nooit werk nie. As jy werklik sonder ophou probeer sal jy anderkant gesond uitkom. En ja langs die pad sal jy moed opgee, en dink dis nie meer die moeite werd nie, jy het genoeg gehad.
Maar die ding is ons moet leer om die verlede in die verlede te los. As ons gedurig na ons verlede toe terug hardloop, sal ons net nooit ons mindset kan verander sodat ons dink aan die hier en nou.
Ja, die pyn en seer van die verlede is eina, maar om te glo dat God dit met 'n rede op jou pad geplaas het, sodat jy sterker is en met meer oordeel kan besluit hoe om te maak as sulke dinge weer oor jou pad kom.
Wat eintlik die seerste maak is as jy so baie het om te sê maar die woorde weier eenvoudig om oor jou lippe te loop.
Die verskuilde liefde in jou hart maak dat jy liewer opstaan en wegloop hulle uit jou lewe stoot so keer jy dat woorde ander figuurlik seer maak. Die geween van ander druk 'n pyl deur jou hart, sodat jy wil vlug, om wil draai en weghardloop en net met jouself alleen wil wees. Jou self en jou seer en ander se trane vir die Here wil gee. Here vang hulle trane in die holte van U hand en smeer die wonde sodat dit vinniger genees, dra hulle deur die moeilike tye.
Moenie dat ander mense tot jou gemoed inbreek maak nie, hulle is gewoonlik nooit die moeite werd nie.
Die oorvloed van God se liefde
God, ons hemelse Vader, het ons nie net lief nie – Hy oorlaai ons met die oorvloed van sy liefde. Hy het sy kinders nie afgeskeep nie.
Die liefde van God is nie 'n begin-en-einde-verhaal soos ons liefde dik­wels is nie. God gee sy liefde nou en tot in ewigheid aan ons.
God het aan ons as sy kinders alles gegee wat ons ooit nodig sal hê.
Sy liefde verflou nooit nie. Nie een dag raak Hy geïrriteer met ons oor ons verkeerde gedrag nie. Hy vergewe ons elke keer. Vir ons wil God net die beste gee, en alles vir ons ten goede laat meewerk.
In die lewende Christus het God vir ons 'n voorbeeld en 'n mentor gegee. Deur Jesus se lewe het God vir ons gewys hoe oneindig lief Hy ons het. In Jesus het God se heilige liefde mens geword en in ons omstandighede ingegryp.
God het jóú ook so lief. En wanneer jy die dag sterf, sal God voort­gaan om jou met sy liefde te oorlaai.
God se liefde red ons, genees ons, herstel ons en motiveer ons om al hoe meer soos sy Seun te word.
Ons liefde vir God en vir mekaar is gemodelleer op sy liefde vir ons.
Ondanks God se groot liefde vir ons, maak ons Hom seer. Ons is ongehoorsaam aan sy opdragte en kom in opstand teen Hom. Op hierdie manier veroorsaak ons dat daar 'n kloof tussen ons en God ontstaan.
Ten spyte van hierdie verwydering het God ons al meer lief. Sy innige begeerte om ons liefde te wen, het Hom gedring om sy Seun te offer sodat ons verlos kan word. Deur hierdie offerande word ons vergewe.
Die oomblik dat ons aanvaar dat God ons aangeneem het, hoe onwaardig ons ook al is, word sy liefde die dryfveer in ons lewe.
Sommer net	Hoekom voel mens so?
1. Adrie | Julie 7, 2008 om 11:02 vm
Al wat ek kan se is sterkte.
2. Suz | Julie 7, 2008 om 2:57 nm
Sterkte, en dit is baie waar wat jy daar sê oor God se liefde.
Ons as nietige mense en baie bevoorreg dat God ons so oneindig lief het.
3. Wit perd | Julie 7, 2008 om 3:36 nm
Neykie, ek is ook genyg om in die verlede te bly lewe-en op `n manier breek dit mens net verder af.
Sterkte vir jou-als word beter met tyd!
4. Wipneus! | Julie 7, 2008 om 4:45 nm
5. Emmabel | Julie 7, 2008 om 6:18 nm
Sterkte daar Neykie! Lyk my jy is immers op die regte pad met jou verlede agter en God aan jou sy.((((Neykie))))